**Romania**

**Judetul Satu Mare**

**Consiliul local al Comunei Bixad/CUI:3963986**

**Strada Principala nr. 252; Cod Postal : 447055**

**Telefon:0261/843752;0261/843715; fax:0261/843800**

**E-mail:primaria\_bixad@yahoo.com**

**Hotararea nr.3/19.02.2020 privind înființarea “Serviciului de Gospodărie Comunală Bixad”, în conformitate cu prevederile art. 28 alin. (2) lit. a) din Legea nr. 51/2006, privind serviciile comunitare de utilitati publice, republicată și modificată prin completările ulterioare”**

**Consiliul local al Comunei Bixad, judetul Satu Mare**

**Avand în vedere:**

Proiectul de hotarare al primarului,

Referatul de aprobare al primarului Comunei Bixad cu privire la “Înființarea Serviciului de Gospodărie Comunală Bixad sub autoritatea Consiliului Local al Comunei Bixad din judeţul Satu Mare”

avizul Comisiei de specialitate din cadrul Consiliului Local al Comunei Bixad;raportul compartimentului de specialitate,

Prevederile art. VII din Legea nr. 225/23.11.2016 pentru modificarea și completarea Legii serviciilor comunitare de utilități publice nr. 51/2006;

prevederile art. 1 alin.(2), lit. a si b, ale art. 3 si art. 8 alin. (1), alin. (3), art. 23, alin. (1) şi alin. (2), art.24 , alin(1) şi ale art. 28 alin. (2), lit. a) din Legea nr. 51/2006 , privind serviciile comunitare de utilitati publice, republicată, cu modificările și completările ulterioare;

prevederile art. 8, art. 10 art. 12 alin. (1), lit. e) şi art. 19, alin(2) lit. c) din Legea serviciului de alimentare cu apă şi canalizare nr. 241/2006, modificată și completată prin Legea nr. 224/30.07.2015 ;

prevederile Ordinului nr. 88/2007, privind aprobarea Regulamentului - cadru al serviciului public de alimentare cu apă şi canalizare, Ordinului nr. 89/2007, privind aprobarea Caietului de sarcini-cadru al serviciului public de alimentare cu apă şi canalizare si ale Ordinului nr.112/2007, privind aprobarea Contractului-cadru de prestare a public de alimentare cu apă şi canalizare;

**In temeiul** art. 129, alin.1, alin.2, lit.d, alin.7, lit.n, din O.U.G. nr. 57 din 3 iulie 2019 privind Codul administrativ,

**HOTĂRĂŞTE:**

**Art. 1.** Se aprobă înființarea “***Serviciului de Gospodărie Comunală Bixad***” – **serviciu cu personalitate juridică**, organizat în subordinea Consiliului Local al Comunei Bixad, în conformitate cu prevederile art. 28 alin. (2) lit. a) din Legea nr. 51/2006, privind serviciile comunitare de utilitati publice, republicată, cu modificările și completările ulterioare.

**Art. 2.** “***Serviciul de Gospodărie Comunală Bixad***” este un serviciu de interes local şi **funcţionează cu personalitate juridică**, în subordinea Consiliului Local al Comunei Bixad, având ca obiect de activitate realizarea în gestiune directă la nivelul unității administrativ – teritoriale a Comunei Bixad, a următoarelor servicii comunitare de utilități publice, definite conform prevederilor Legii nr. 51/2006 privind serviciile comunitare de utilitati publice, republicată, cu modificările și completările ulterioare și a legislației terțiare din domeniu:

**- Serviciului de alimentare cu apă și canalizare**, totalitatea activităţilor de utilitate publica şi de interes economic şi social general effectuate în scopul captării, tratării, transportului, înmagazinării şi distribuirii apei potabile sau industriala tuturor utilizatorilor de pe teritoriul unei localităţi, respectiv pentru colectarea, transportul, epurarea şi evacuarea apelor uzate, a apelor meteorice şi a apelor de suprafaţă provenite din intravilanul acesteia, administrarea, funcționarea și exploatarea sistemului de alimentare cu apă și de canalizare.

**Art. 3.** “**Serviciul de *Gospodărie* Comunală Bixad**”are patrimoniu propriu, functionează pe baza de gestiune economică și se bucură de autonomie financiară si funcțională, este subiect juridic de drept fiscal, titular al codului unic de înregistrare fiscală si de cont deschis la unitatile teritoriale ale trezoreriei sau la unitatile bancare si întocmeste, în conditiile legii, buget de venituri si cheltuieli si situatii financiare anuale.

***Art. 4. (1)****“****Serviciul de Gospodărie Comunală Bixad****” are sediul central in imobilul denumit CLADIRE POMPIERI ARHIVA PRIMARIE, imobil, care are urmatoarea situatie juridica:*

1. *bun aflat in inventarul bunurilor care apartin domeniului public al Comunei Bixad, judetul Satu Mare, evidentiat in acest document la nr. crt. 50 – elemente de identificare nr. top. 885, suprafata = 150 mp P ;*
2. *inscris in Registrul agricol (persoane juridice) cu sediul Comuna Bixad, localitatea Trip, strada Principala nr. 425;*
3. *notat in CF nr. 63/nedefinitiv Bixad la nr. crt. 4 .*

*(2) Contractul de dare in administrare a imobilului descris la alineatul anterior se va incheia la data la care “****Serviciul de Gospodărie Comunală Bixad****” va fi coordonat de un sef de serviciu, care sa reprezinte interesele acestei entitati.*

**Art. 5.**(1) Se aprobă numărul de personal la nivelul a **5 posturi**, organigrama şi statul de funcţii pentru funționarea ”**Serviciului de Gospodărie Comunală Bixad**”, conform ***anexelor nr. 1şi nr. 2*** care fac parte integrantă din prezenta hotărâre.

(2) Salarizarea personalului angajat la Serviciul de Gospodărie Comunală Bixad**,** va fi făcută în conformitate cu normele în vigoare privind sistemul de stabilire a salariilor de bază pentru perosnalul contractual din sistemul bugetar și a H.C.L. Bixad.

(3) Atribuțiile personalului se vor stabili prin Fișa postului, Regulamentul de Organizare şi Funcţionare al Serviciului de ***Gospodărie*** Comunală Bixad și Regulamentului serviciului de alimentare cu apă și de canalizare, elaborat în conformitate cu regulamentului – cadru emis de A.N.R.S.C..

(4) Se împuternicește primarul Comunei Bixad, ca prin dispoziție să numească șeful **Serviciului de Gospodărie Comunală Bixad,** în conformitate cu prevederile legale în vigoare și să emită orice alte acte necesare organizării, funcționării și desfășurării activității serviciului.

**Art. 6.** În temeiul art. 28 alin. (6) din Legea nr. 51/2006 privind serviciile comunitare de utilități publice, se aprobă Regulamentul de Organizare şi Funcţionare al **Serviciului de *Gospodărie* Comunală Bixad,** în baza căruia acesta se va organiza şi funcţiona, conform ***Anexei nr. 3***, care face parte integrantă din prezenta hotărâre

**Art. 7 .** Anexele nr. 1, 2 și 3 fac parte integrantă din prezenta hotărâre.

**Art. 8.** (1)Primarul Comunei Bixad si Serviciul de ***Gospodărie*** Comunală Bixad vor duce la îndeplinire prevederile prezentei hotărâri, conform competenţelor.

(2) Comunicarea şi aducerea la cunoştinţa publică se vor face, conform competenţelor, prin grija Secretarului general al Comunei Bixad.

**Bixad, 19.02.2020**

|  |
| --- |
| **Preşedinte de şedinţă,**  **consilier, Contrasemneaza,**  **Mihai MANITA Secretar generalU.A.T.,** |

**Mioara COJOCARU**

Total consilieri locali=15

Prezenti =15

Pentru=15

Impotriva=0

Abtineri=0

--------------------------------------------

red. în 4 exemplare/2 pag.

s.u.a.t. m.c.